ถุงกำลังใจ สู้โควิด-19 ช่วยเหลือคนพิการ ผู้ป่วยติดเตียง
นางสาวสราญภัทร อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ  ลงพื้นที่เยี่ยมเยียนประชาชนกลุ่มเปราะบาง เขตลาดพร้าว เพื่อมอบถุงยังชีพ "ถุงกำลังใจ สู้โควิด -19" แก่ผู้ป่วยติดเตียง ในกรุงเทพมหานครจำนวน  6,796 ราย เพื่อบรรเทาปัญหาความเดือดร้อนของประชาชนที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 และเป็นการเทิดพระเกียรติเนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2564 โดยวันนี้ ศูนย์ประสานงานอาสาสมัครพัฒนาสังคมและความมั่นคงของมนุษย์ เขตลาดพร้าวได้รับถุงกำลังใจ สู้โควิด-19 จากรัฐบาลและกระทรวงการพัฒนาสังคมและความมั่นคงของมนุษย์ จำนวน 149 ถุง เพื่อให้การช่วยเหลือกลุ่มผู้ป่วยติดเตียงและกลุ่มเปราะบางในเขตพื้นที่ลาดพร้าว เพื่อกระจายถุงยังชีพไปยังในชุมชน โดย พก. ร่วมกับนายมาโนช เทศรัตนพันธ ประธาน อพม. เขตลาดพร้าว เพื่อพบปะเยี่ยมเยียนให้กำลังใจกลุ่มเป้าหมายที่พิการป่วยติดเตียง จำนวน 3 ราย พร้อมมอบถุงกำลังใจ สู้โควิด-19 ซึ่งประกอบด้วย ข้าวสาร อาหารแห้ง เนื้อสัตว์พร้อมปรุง หน้ากากอนามัยทางการแพทย์ เจลแอลกอฮอล์และยาฟ้าทะลายโจร เพื่อส่งต่อความช่วยเหลือให้กลุ่มเปราะบาง คนพิการ ผู้ป่วยติดเตียงที่กำลังประสบปัญหาความเดือดร้อนและความยากลำบากในพื้นที่ กทม. ซึ่งเป็นหนึ่งในจังหวัดพื้นที่ควบคุมเข้มงวดและสูงสุดหากประชาชนกลุ่มเปราะบางประสบปัญหาทางสังคมและความเดือดร้อนจากผลกระทบของโรคโควิต-19 สามารถติดต่อขอความช่วยเหลือได้ที่ ศูนย์ช่วยเหลือสังคม 1300 และสายด่วนคนพิการ โทร. 1479 หรือแจ้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่